

**REPUBLIKA HRVATSKA**


**PRIMORSKO – GORANSKA**

**ŽUPANIJA**

**OPĆINA JELENJE**

Dražičkih boraca 64

51218 DRAŽICE



**Općinski načelnik Općine Jelenje**

Klasa: 402-07-01/21-1

Ur. broj: 2170/04-02/21-2

U Dražicama 23.9.2021.

# Prijava programa/projekata

# udruga i udruga civilnog društva na području općine Jelenje

**Upute za prijavitelje**

Rok za dostavu prijava: 30. listopada 2021. godine

U Dražicama, rujan 2021.

# Sadržaj

## 1. PRIJAVA ZA SUFINANCIRANJEPROJEKATA/PROGRAMA UDRUGA CIVILNOG DRUŠTVA

1.1 OPIS PODRUČJA DJELOVANJA UDRUGA CIVILNOG DRUŠTVA ZA KOJA SE RASPISUJE

NATJEČAJ …………………………………………………………………………………………….. 3

1.2 CILJEVI JAVNOG POZIVA I PRIORITETI ZA DODJELU SREDSTAVA …..................................... 3

1.2.1. Područje sufinanciranja ………………………………………………………………………. 3

1.2.2. Prednost za dodjelu sredstava …………………………………………………………………4

1.2.3. Kriteriji za dodjelu financijskih sredstava …………………………………………………….4

1.3 PLANIRANI IZNOSI I UKUPNA VRIJEDNOST JAVNOG POZIVA .................................................. 5

## 2. FORMALNI UVJETI JAVNOG POZIVA 6

2.1. Prihvatljivi prijavitelji: tko može podnijeti prijavu? .................................................................................. 6

2.2 Prihvatljivi partneri na projektu / programu ………................................................................................... 7

2.3 Prihvatljive aktivnosti koje će se financirati putem javnog poziva ............................................................. 7

2.4 Prihvatljivi troškovi koji će se financirati ovim natječajem ........................................................................ 8

2.4.1. Prihvatljivi troškovi ………………………………………………………………………………8

2.4.2. Neprihvatljivi troškovi ………………………………………………………………………….10

2.2 KAKO SE PRIJAVITI? .............................................................................................................................11

2.2.1 Sadržaj Opisnog obrasca .............................................................................................................. 11

2.2.2 Sadržaj obrasca Proračuna ............................................................................................................11

2.2.3. Dokumentacija za prijavu ………………………………………………………………………11

2.2.3 Gdje poslati prijavu?......................................................................................................................12

2.2.4 Rok za slanje prijave .....................................................................................................................12

2.2.5 Kome se obratiti ukoliko imate pitanja? .......................................................................................12

2.3 PROCJENA PRIJAVA I DONOŠENJE ODLUKE O DODJELI SREDSTAVA ............................. 13

2.4 OBAVIJEST O DONESENOJ ODLUCI O DODJELI FINANCIJSKIH SREDSTAVA ...................16

2.4.1 Indikativni kalendar natječajnog postupka ................................................................................... 16

## 1. PRIJAVA ZA SUFINANCIRANJE PROJEKATA/PROGRAMA UDRUGA CIVILNOG DRUŠTVA

### 1.1 OPIS PODRUČJA DJELOVANJA UDRUGA CIVILNOG DRUŠTVA ZA KOJA SE RASPISUJE NATJEČAJ

Predmet javnog poziva je prikupljanje pisanih prijedloga aktivnosti/projekte udruga i drugih neprofitnih organizacija civilnog društva (u daljnjem tekstu: Udruga) za provedbu javnih potreba u djelatnostima obrazovanja, znanosti, kulture, informiranja, športa i tehničke kulture, socijalne skrbi i zdravstva, manifestacija te programa i potreba ostalih udruga građana koji će se sufinancirati iz Proračuna Općine Jelenje za 2022. godinu.

Objavom Javnog poziva za prijavu aktivnosti/projekte udruga i drugih neprofitnih organizacija civilnog društva za sufinanciranje javnih potreba na području općina Jelenje u 2022. godini (dalje u tekstu: Javni poziv) ukazuje se briga i usmjerenost Općine Jelenje na kreiranje i provođenje politike koja doprinosi postizanju društveno-ekonomskih ciljeva na dobrobit mještana a posebice kroz projekte rada s mladima i osobama starije dobi. Općina je upoznata s problema koji se ogledaju u visokoj razini nezaposlenosti, financijske ovisnosti, siromaštva, a koji su zahvatili sve društvene slojeve, a na poseban način pogađaju kategoriju mladih osoba i osoba starije dobi.

Zaključno, objavljenim Javnim pozivom želi se barem u jednom manjem dijelu potaknuti rješavanje navedenih problema, a s posebnim naglaskom da se doprinese poboljšanju kvalitete življenja i ostalih sadržaja mještana na području općine Jelenje.

Objava Javnog poziva doprinosi kvalitetnoj provedbi aktivnosti i projekata te transparentom trošenju novca iz Proračuna kako bi se realizirali ciljevi koje je Općina Jelenje definirao kao prioritete.

### 1.2 CILJEVI JAVNOG POZIVA I PRIORITETI ZA DODJELU SREDSTAVA

**Opći cilj**

javnog poziva na dostavu projektnih prijedloga je povećati učinkovitost i sposobnost udruga na području Općine Jelenje.

**Specifični cilj**

javnog poziva na dostavu projektnih prijedloga je unaprijediti sposobnosti udruga na području Općine Jelenje, koje doprinose zadovoljavanju javnih potreba i ispunjavanju ciljeva i prioriteta definiranih planskim dokumentima Općine Jelenje.

**1.2.1. PODRUČJA SUFINACIRANJA:**

Sukladno kriterijima za utvrđivanje programa javnih potreba u društvenim djelatnostima i osiguranim sredstvima, te ocjenom izvršenja ostvarenih programa za 2021. godinu, Općina Jelenje će u Programu javnih potreba u 2022. godinu uvrstiti programe:

**U području kulture**

A). programe udruga u kulturi, posebice:

1. djelovanje udruga u kulturi, te pomaganje i promicanje kulturnog i umjetničkog stvaranja

2. akcije i manifestacije u kulturi koje će pridonijeti razvitku i promicanju kulturnog života

B). programe kapitalnih ulaganja u kulturi

**U području sporta**

A. programe udruga u sportu, posebice:

1. djelovanje sportskih udruga, te pomaganje i promicanje sportskih aktivnosti; sufinanciranje

rada i aktivnosti nadarenih sportaša

2. sportske priredbe i akcije koje će pridonijeti razvitku i promicanju sporta

B. programe kapitalnih ulaganja u sportu

**U području zdravstva i socijalne skrbi**

A. djelatnost udruga građana i ostalih korisnika u zdravstvu i socijalnoj skrbi

B. programe udruga građana i ostalih korisnika u zdravstvu i socijalnoj skrbi, posebice:

1. pomoć osobama s potrebnim potrebama

2. zaštitu i skrb o starijim osobama

3. pomoć braniteljima, obiteljima poginulih i nestalih

4. ostale pomoći obiteljima i kućanstvima

C. programe kapitalnih ulaganja u zdravstvo i socijalnu skrb

**Ostale djelatnosti**

A). programe

B). programe kapitalnih ulaganja

**1.2.2. Prednost za dodjelu sredstava**

Ostvarenje cilja ogleda se su/financiranjem prioritetnih aktivnosti/projekata udruga i drugih neprofitnih organizacija civilnog društva, koji su se svojim statutom opredijelili za obavljanje djelatnosti i aktivnosti usmjerene na mještane kojima se doprinosi zadovoljavanju javnih potreba Općine Jelenje i koji se odnose na:

* afirmaciju svih oblika izvaninstitucionalnog odgoja i obrazovanja djece, mladih i odraslih osoba na području općine Jelenje;
* poticanja na aktivno sudjelovanje mještana u lokalnoj zajednici
* poticanja organiziranja sadržajnog provođenja slobodnog vremena mještana (edukativne radionice, kulturna događanja),
* prevencija ovisnosti i socijalno neprihvatljivog ponašanja mladih,
* afirmaciju svih oblika kreativnosti i stvaralaštva na području općine Jelenje;
* njegovanje i proučavanje povijesnih i sociokulturnih tradicija;
* demokratičnost i ekološku svijest;
* aktivnosti usmjerene na poticanje očuvanja okoliša i održivog razvoja zajednice te ostala područja ekologije,
* afirmaciju identiteta i promidžbu Općine Jelenje u Republici Hrvatskoj i inozemstvu;
* podizanje nivoa zdravstvene zaštite i socijalne skrbi;
* programe obrazovanja za stjecanje tehničkih i informatičkih znanja i vještina;
* programe športsko-rekreacijskih aktivnosti građana te ostale programe koji će poticati i promicati šport;
* programe škola i manifestacija u kulturi, promicanje, unapređenje i afirmaciju kulturnih vrijednosti te identiteta Općine Jelenje;
* potporu udrugama proizašlim iz Domovinskog rata te potporu humanitarnim, socijalnim i srodnim organizacijama.

**1.2.3. Kriteriji za dodjelu financijskih sredstava su:**

**Opći:**

* dostava pravovremene, cjelovito popunjene i ovjerene te potpune prijavne dokumentacije,
* usklađenost predložene aktivnosti/projekta s utvrđenim ciljevima i prioritetnim i aktivnostima Javnog poziva;

**Kvaliteta predložene aktivnosti/projekta:**

* + jasna definiranost predložene aktivnosti/projekta,
  + usklađenost predložene aktivnosti/projekta s programom rada prijavitelja,
  + usklađenost ciljeva odnosno rezultata predložene aktivnosti/projekata s prioritetnim aktivnostima Javnog poziva,
  + očekivana korist ciljeva odnosno rezultata predložene aktivnosti/projekta za povećanje kvalitete i ostvarenje sadržajno bogatijeg život mladih s područja Općine Jelenje,
  + očekivana korist ciljeva odnosno rezultata predložene aktivnosti/projekta za lokalnu zajednicu i razvoj civilnog društva usmjerenog na mlade
  + predložene aktivnosti/projekti mogu se ostvariti predviđenim metodama i u predviđenom vremenu za provedbu aktivnosti/projekta
  + organizacijski i ljudski kapacitet za provedbu predložene aktivnosti/projekta,
  + uključivanje volontera u provođenje predložene aktivnosti/projekte,
  + osiguranje promocije i vidljivosti predložene aktivnosti/ projekta u javnosti,
  + osiguranje praćenja provedbe i vrednovanja aktivnosti/projekata;

**Troškovi:**

* + usklađenost procijenjenih troškova s predloženim aktivnostima,
  + usklađenost procijenjenih troškova s namjeravanim rezultatima,
  + opravdanost procijenjenih troškova;
  + dodana vrijednost aktivnosti/projekta:
  + aktivnosti/projekti sadrže ideje i metode koje mogu primijeniti i druge neprofitne organizacije civilnog društva,
  + aktivnost/projekt je sufinanciran od same udruge ili iz drugih izvora,
  + utvrđen način praćenje i vrednovanje postignuća rezultata aktivnosti/projekta te značaj rezultata na ispunjavanje ciljeva Javnog poziva.

### 1.3 PLANIRANI IZNOSI I UKUPNA VRIJEDNOST JAVNOG POZIVA

**Ukupna vrijednost** Javnog poziva utvrdit će se i osigurati u Proračunu Općine Jelenje za 2022. godinu u Razdjelu 002, Glava 00201, Program i aktivnosti 1018, 1019, 1017, .

**Priznanje troškova**

- za programe namijenjene djeci i mladeži: 50% - 80% od ukupnih troškova programa

- za programe namijenjene starima, bolesnima i nemoćnima, humanitarnim djelatnicima i veteranima i dragovoljcima Domovinskog rata : 40% - 70% od ukupnih troškova programa

- za programe namijenjenim odraslim mještanima: 20% - 50% od ukupnih troškova programa

**Najniži** iznos financijskih sredstava za su/financiranje koji se može prijaviti i odobriti za pojedinu aktivnost/projekt je **1.000,00** kuna, a **najviši iznos** je 5**0.000,00** kuna.

**Razdoblje provedbe** aktivnosti/projekata je **01. 01. do 31. 12. 2022.** godine.

će sufinancirati programe/projekte koji su predmet objavljenih javnog poziva sukladno svojim mogućnostima u visini sredstava osiguranih u Proračunu Općine Jelenje.

## 2. FORMALNI UVJETI JAVNOG POZIVA

|  |  |
| --- | --- |
| *2.1.* | *Prihvatljivi prijavitelji: tko može podnijeti prijavu?* |

1. Prijavitelji moraju biti pravne osobe, nevladine i neprofitne udruge/organizacije civilnog društva registrirane prema Zakonu o udrugama, koje aktivno djeluju više od dvije godine i imaju prijavljeno sjedište na području Općine Jelenje.

**Prijavitelj mora biti :**

* 1. pravna osoba registrirana kao udruga, sukladno Zakonu o udrugama koja u svojem temeljnom aktu ima definirano neprofitno djelovanje, registrirana je kao neprofitna organizacija[[1]](#footnote-1);
  2. ima materijalne i ljudske resurse za provedbu prijavljenog projekta,
  3. vodi uredno i transparentno financijsko poslovanje,
  4. imati pravni, financijski i operativni kapacitet za provedbu projekta;
  5. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na natječaj;
  6. nije u stečajnom postupku, postupku gašenja, postupku prisilne naplate ili u postupku likvidacije; 7. nije prekršio odredbe o namjenskom korištenju sredstava iz javnih izvora

1. Pravo prijave na javni poziv nemaju:
   1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
   2. udruge koje nisu upisane u Registar neprofitnih organizacija;
   3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt);
   4. udruge koje su u stečaju;
   5. udruge koje nisu ispunile obveze vezane uz plaćanje doprinosa ili poreza;
   6. udruge čiji je jedan od osnivača politička stranka.

7. da se protiv osobe ovlaštene za zastupanje i voditelja aktivnosti/projekta ne vodi, niti je pokrenut kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 70/17),

1. općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
   1. imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način),
   2. udruga vodi transparentno financijsko poslovanje.
2. Prijavitelj može podnijeti najviše 2 projekta. Ako prijavitelj podnese više projektnih prijava koje zadovoljavaju uvjete ovog Poziva i prihvatljive su za financiranje, za potpisivanje Ugovora bit će odabrane prijave s većim brojem bodova. Prijavitelj može istovremeno biti partner u drugoj prijavi.

|  |  |
| --- | --- |
| *2.2* | *Prihvatljivi partneri na projektu / programu* |

Udruge mogu djelovati zasebno ili s partnerskim udrugama. Partnerstvo na projektu nije obvezno, već je poželjno pri pripremi i provedbi prijavljenog projekta. Partneri moraju biti pravne osobe registrirane kao nevladine, neprofitne organizacije, institucije i ustanove. Partnerstvo u projektu se dokazuje Izjavom o partnerstvu, potpisanom i ovjerenom od strane nositelja projekta te svih partnera na projektu.

Partneri mogu sudjelovati u više od jedne prijave.

Ugovor o financijskoj potpori zaključiti će se s nositeljem projekta koji je ujedno odgovoran i za provedbu projekta, namjensko trošenje odobrenih sredstava i redovito izvješćivanje.

Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 2.1. Javnog poziva.

|  |  |
| --- | --- |
| *2.3* | *Prihvatljive aktivnosti koje će se financirati putem javnog poziva* |

Projektne aktivnosti se mogu provoditi :

a) na području Općine Jelenje

1. na području Primorsko-goranske županije
2. na području Republike Hrvatske pojedine aktivnosti (npr. studijska putovanja, međunarodna aktivnost i suradnja) moguće je organizirati izvan područja Republike Hrvatske.

1. Prihvatljive projektne aktivnosti su:
   * jačanje kapaciteta udruga za razvoj i upravljanje ljudskim potencijalima
   * jačanje kapaciteta udruga za upravljanje i koordiniranje volonterima, izobrazba volontera i razvoj volonterskih programa za pružanje socijalnih usluga, provedba volonterskih pilot programa (uključujući zapošljavanje koordinatora volontera)
   * razvoj i uvođenje sustava osiguranja kvalitete udruga u pružanju socijalnih usluga
   * razvoj alata za praćenje provedbe i evaluaciju kvalitete i opsega socijalnih usluga u zajednici
   * mentoriranje i osposobljavanje zaposlenika lokalnih Udruga koji djeluju u području pružanja socijalnih usluga
   * uspostavljanje mobilne podrške malim lokalnim udrugama
   * unapređivanje znanja i razvijanje vještina zaposlenika i volontera udruga za pružanje specifične socijalne usluge
   * unapređivanje znanja i razvijanje vještina zaposlenika i volontera udruga za zagovaranje i osnaživanje korisnika socijalnih usluga
   * razvijanje inovativnih socijalnih usluga udruga
   * aktivnosti usmjerene na poticanje komunikacije udruga s općom, ciljanom i stručnom javnosti u području socijalnih usluga
   * aktivnosti usmjerene poticanju lokalnih vlasti, javnih institucija i poslovnog sektora za suradnju s civilnim društvom u planiranju i pružanju socijalnih usluga u zajednici

* neformalnog obrazovanja mladih,
* razvoj programa neformalnog obrazovanja odnosno edukacije mladih i stjecanja kompetencija za cjeloživotno učenje,
* poticanja na aktivno sudjelovanje mladih starijih osoba u lokalnoj zajednici,
* razvijanja i jačanja kapaciteta udruga mladih i za mlade,
* poticanja razvoja sustava savjetovanja i podrške mladima u lokalnoj zajednici,
* poticanja sudjelovanja mladih na području kulture i umjetnosti,
* poticanja sudjelovanja mladih u sportsko-rekreativnim i općekorisnim zdravstvenim aktivnostima,
* pružanja usluga informiranja i savjetovanja,
* poticanja organiziranja sadržajnog provođenja slobodnog vremena mladih (dnevni boravak, edukativne radionice, kulturna događanja),
* prevencija ovisnosti i neprihvatljivog ponašanja mladih,
* aktivnosti usmjerene na poticanje očuvanja okoliša i održivog razvoja zajednice te ostala područja ekologije,
* unapređivanja istraživačke aktivnosti vezane uz potrebe, probleme, potencijale i interese mladih,
* unaprjeđenja društvenog položaja mladih te uključivanje mladih u kreiranje politika od njihovog interesa,
* praćenja i unaprjeđenja ljudskih prava među mladima.

Popis projektnih aktivnosti nije konačan, već samo ilustrativan te će se odgovarajuće aktivnosti koje nisu spomenute, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

1. Projekti i aktivnosti koje **nisu prihvatljive za financiranje**:
   * aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima
   * aktivnosti koje se odnose isključivo ili većinski na pojedinačne stipendije za studije ili radionice
   * aktivnosti koje se odnose isključivo na razvoj strategija, planove i druge slične dokumente
   * aktivnosti koje se tiču isključivo pravne zaštite
   * aktivnosti koje se tiču isključivo odnosa s javnošću
   * aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade
   * aktivnosti koje se sastoje isključivo od istraživačkih akcija
   * projekti čija je jedina svrha korist isključivo članova udruge
   * aktivnosti koje stvaraju profit
   * donacije u dobrotvorne svrhe i slično

|  |  |
| --- | --- |
| *2.4* | *Prihvatljivi troškovi koji će se financirati ovim natječajem* |

Sredstvima ovog javnog poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta / programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

### 2.4.1. Prihvatljivi troškovi

### Prihvatljivi troškovi mogu biti:

### izravni i

### neizravni troškove.

### Sredstvima javnog poziva mogu se financirati samo stvarni i prihvatljivi troškovi, nastali realizacijom aktivnosti/projekta u vremenskom razdoblju naznačenom u ovim Uputama. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji aktivnosti/projekata. Svako odstupanje od proračuna bez odobrenja općinskog načelnika smatrat će se nenamjenskim trošenjem sredstava.

### Prilikom ocjene aktivnosti/projekta, ocjenjivat će se potreba naznačenih troškova u odnosu na

predviđene aktivnosti, kao i realnost visine navedenih troškova.

***Prihvatljivi troškovi*** su troškovi koje će imati korisnik financiranja, a koji ispunjavaju sve slijedeće kriterije:

* nastaju za vrijeme razdoblja provedbe aktivnosti ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,
* moraju biti navedeni u ukupnom predviđenom proračunu aktivnosti ili projekta,
* nužni su za provođenje aktivnosti/projekta,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog

upravljanja, osobito u odnosu na štedljivost i učinkovitost.

U skladu s prihvatljivim troškovima i kada je to relevantno za poštivanje propisa o javnoj nabavi, **opravdanim se smatraju slijedeći izravni troškovi** udruge i njezinih partnera:

* troškovi zaposlenika angažiranih na aktivnosti ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ove Odluke i Uredbe;
* putni troškovi i troškovi dnevnica za zaposlenike i druge osobe koje sudjeluju u projektu ili aktivnosti, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za aktivnosti ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

Pod ***prihvatljivim izravnim troškovima*** podrazumijevaju se troškovi koji su izravno povezani uz provedbu pojedinih aktivnosti predloženog projekta/aktivnosti:

1. **troškovi provedbe aktivnosti/projekta, npr.:** 
   * organizacije obrazovnih aktivnosti, okruglih stolova i sl.,
   * materijali za aktivnosti,
   * grafičke usluge (grafička priprema, usluge tiskanja letaka, brošura, časopisa i sl.),
   * usluge promidžbe (televizijske i radijske prezentacije, održavanje internetskih stranica, obavijesti u tiskovinama i sl.),
   * troškovi reprezentacije vezani uz organizaciju aktivnosti/ projekta (u iznimnim slučajevima kada se kroz pregovaranje s nadležnim upravnim odjelom Općine Jelenje dio tih troškova može priznati kao prihvatljiv trošak),
   * izdaci za troškove naknada voditeljima aktivnosti ili projekta, izvoditeljima iz udruge ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana,
2. **troškovi komunikacije, npr.:** 
   * troškovi telefona, interneta i sl., koji moraju biti specificirani,
3. **troškovi opreme nužne za provedbu aktivnosti/projekta (do 10% od iznosa prihvatljivih izravnih troškova)** 
   * troškovi nabavke opreme nužne za provedbu aktivnosti/projekta, uz specifikaciju vrste opreme **4. naknade i putni troškovi, npr.:**
   * putni troškovi (dnevnice za službena putovanja),
   * izdaci za prijevoz i smještaj pri čemu je potrebno specificirati broj osoba, odredište, svrhu putovanja, vrstu javnog prijevoza, pri čemu se ne odobravaju troškovi taxi prijevoza i korištenje privatnog automobila u službene svrhe, vrstu smještaja do razine smještaja kategoriziranog s maksimalno 3 zvjezdice, i broj ostvarenih noćenja, (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Općine Jelenje dio tih troškova može priznati kao prihvatljiv trošak),

**5. ostali troškovi koji su izravno vezani uz provedbu aktivnosti/projekta**

- ostali troškovi koji su izravno vezani uz aktivnosti/projekta koji moraju biti specificirani

Pod ***neizravnim troškovima*** podrazumijevaju se troškovi koji nisu izravno povezani s provedbom aktivnosti/projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi (režijski troškovi, poštanski troškovi, troškovi uredskog materijala i sl.).

**2.4.2. Neprihvatljive troškove aktivnosti/projekta spadaju:**

* ulaganja u kapital ili kreditna ulaganja,
* troškovi kupnje opreme i manjih adaptacijskih radova, ako premašuju vrijednost od 10% ukupnih prihvatljivih izravnih troškova projekta,
* kupovina zemljišta ili građevina, osim kada je to nužno za izravno provođenje aktivnosti/projekta kada se vlasništvo mora prenijeti na udrugu i/ ili partnere najkasnije po završetku aktivnosti/projekta,
* dugovi i stavke za pokrivanje gubitaka ili dugova, dospjele kamate, troškovi kamata na dug,
* kazne, troškovi sudskih sporova i financijske globe,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima,
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora, odnosno troškovi koji se u vrijeme trajanja projekta financiraju iz drugih izvora,
* troškovi koji nisu predviđeni Ugovorom,
* donacije u dobrotvorne svrhe,
* gubici na tečajnim razlikama,
* zajmovi drugim organizacijama ili pojedincima;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom Općine Jelenje dio tih troškova može priznati kao

prihvatljiv trošak),

* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Općine Jelenje dio tih troškova može priznati kao prihvatljiv trošak). - drugi troškovi koji nisu u neposrednoj povezanosti s aktivnostima i ciljevima projekta.

### Neprihvatljivi troškovi

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije i alkoholnih pića
* troškovi smještaja i hrane (osim u slučaju višednevnih i međunarodnih programa).

**2.2 KAKO SE PRIJAVITI?**

Ovdje donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu javnog poziva.

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Pozivu na dostavu projektnih prijedloga i natječajnoj dokumentaciji:

1. Opisni obrazac programa ili projekta (potpisan, ovjeren i u cijelosti popunjen)
2. Obrazac proračuna programa ili projekta (potpisan, ovjeren i u cijelosti popunjen)
3. Obrazac izjave o partnerstvu, potpisan i ovjeren od strane nositelja projekta te svih partnera na projektu (ako se projekt provodi u partnerstvu)
4. Životopis voditelja programa ili projekta
5. Obrazac izjave izvoditelja aktivnosti (potpisan, ovjeren i u cijelosti popunjen)
6. Obrazac izjave o nepostojanju dvostrukog financiranja
7. Obrazac izjave o programima ili projektima udruge financiranim iz javnih izvora
8. Dokaz o registraciji
9. Dokaz o transparentnom financijskom poslovanju

|  |  |
| --- | --- |
| *2.2.1* | *Sadržaj Opisnog obrasca* |

Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje. Obrasci u kojima nedostaju podaci vezani uz sadržaj projekta neće biti uzeti u razmatranje. Obrazac je potrebno ispuniti na računalu. Rukom ispisani obrasci neće biti uzeti u razmatranje. Ukoliko opisni obrazac sadrži gore navedene nedostatke, prijava će se smatrati nevažećom.

|  |  |
| --- | --- |
| *2.2.2* | *Sadržaj obrasca Proračuna* |

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta/programa, kao i o bespovratnim sredstvima koja se traže od Općine Jelenje. Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen. Obrazac je potrebno ispuniti na računalu. Rukom ispisani obrasci neće biti uzeti u razmatranje.

|  |  |
| --- | --- |
| *2.2.3* | **Dokumentacija za prijavu programa sastoji se od obveznoga i neobveznog dijela** |

**Dokumentacija za prijavu programa sastoji se od obveznoga i neobveznog dijela.**

**a) Obvezna dokumentacija za prijavu programa je:**

* ovjeren i potpisan ispis obrasca Prijavnice za potporu udrugama građana na području Općine Jelenje
* izvadak iz Registra udruga Republike Hrvatske koji nije stariji od 30 dana i obrazac iz Registra neprofitnih organizacija (može i e-ispis);
* preslika važećeg statuta udruge na kojem se nalazi ovjerena potvrda nadležnoga registracijskog tijela o sukladnosti statuta sa Zakonom o udrugama; (nije potrebno ako je isti dostavljen Općini Jelenje a nisu nastupile statutarne promjene)
* uvjerenje ili izjava o nekažnjavanju (koje nisu starija od 30 dana) odgovorne osobe udruge koja ima ovlast s Općinom Jelenje potpisati ugovor o financijskoj potpori i izvoditelja/ice programa;
* preslika financijskoga izvješća o poslovanju udruge u 2019. godini koju je ovjerio Državni ured za reviziju (dostavljaju udruge koje su u obvezi sastaviti financijsko izvješće) ili preslika odluke o ne sastavljanju financijskoga izvješća koju je usvojilo upravljačko tijelo podnositelja, te preslika Knjige primitaka i izdataka za 2019. godinu (dostavljaju udruge koje nisu obveznici sastavljanja financijskih izvješća); nije potrebno ukoliko je isti dostavljen u Općinu Jelenje
* potvrdu o ispunjenim obvezama prema davateljima iz državnog i/ili županijskoga i/ili proračuna jedinice lokalne samouprave i drugih javnih izvora za prethodno odobrena sredstva a na temelju ranije sklopljenih ugovora
* dokaz o (eventualnom) sufinanciranju programa od nekih drugih izvora sufinanciranja.

**b) Neobvezna dokumentacija za prijavu programa je:**

* pisma namjere koja potvrđuju i objašnjavaju suradnju udruge s lokalnim ustanovama, organizacijama, udrugama i/ili savezima udruga te s jedinicama lokalne ili područne (regionalne) samouprave u provedbi prijavljenoga programa;
* pisma preporuke (npr. lokalne samouprave, ministarstava, institucija u zemlji i inozemstvu, drugih donatora i sl.);
* zapisi, publikacije, novinski članci te drugi materijali koji prikazuju rad udruge i u izravnoj su vezi s prijavom programa.

|  |  |  |
| --- | --- | --- |
|  | *2.2.4* | *Gdje poslati prijavu?* |

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje poštom, dostavom ili osobno (predaja u pisarnici). **Na vanjskom dijelu omotnice potrebno je istaknuti naziv javnog poziva, zajedno s punim nazivom i adresom prijavitelja te napomenom “ UDRUGE – NE OTVARAJ ”.**

**Ovjeren i potpisan ispis Prijavnice** s prilozima šalje se **preporučenom poštom** na adresu: Općina Jelenje, 51218 DRAŽICE, Dražičkih boraca 64 s naznakom »**UDRUGE – NE OTVARAJ**« ili **predaje u pisarnicu** Općine Jelenje na istoj adresi.

|  |  |
| --- | --- |
| *2.2.5* | *Rok za slanje prijave* |

Rok za prijavu na natječaj je do 30.10.2021.. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na javni poziv, a u slučaju da je prijava dostavljena osobno u pisarnicu do 29.10. 2021. godine do 14,00 sati, prijavitelju će biti izdana potvrda o točnom vremenu prijema pošiljke.

Sve prijave poslane izvan roka neće biti uzete u razmatranje.

Javni natječaj se objavljuje na mrežnoj stranici Općine Jelenje: [www.jelenje.hr](http://www.jelenje.hr)

|  |  |
| --- | --- |
| *2.2.6* | *Kome se obratiti ukoliko imate pitanja?* |

Sva pitanja vezana uz javni poziv mogu se postaviti isključivo elektroničkim putem, slanjem upita na sljedeću adresu : [gordana@jelenje.hr](mailto:gordana@jelenje.hr) ili [pisarnica@jelenje.hr](mailto:pisarnica@jelenje.hr)

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na sljedećoj web stranici: www.jelenje.hr.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

### 2.3 PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE JAVNOG POZIVA**

Davatelj financijskih sredstava imenovao je Povjerenstvo za provjeru formalnih uvjeta javnog poziva.

**1**. **Administrativna provjera**

Prijavljeni projekt mora zadovoljavati formalne uvjete:

* + prijava je zaprimljena u propisanom roku
  + upis prijavitelja u odgovarajući matični registar
  + upis prijavitelja u Registar neprofitnih organizacija
  + dokaz o pravnoj osobnosti partnera
  + prijava je dostavljena na propisanim obrascima
  + prijava je ispunjena putem računala te poslana u papirnatom obliku

1. **Izrada popisa udruga koje su zadovoljile formalne uvjete**

Nakon provjere svih pristiglih i zaprimljenih prijava u odnosu na propisane uvjete javnog poziva, Povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete javnog poziva.

Također, davatelj će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

#### (B) PROCJENA PRIJAVA KOJE SU ZADOVOLJILE PROPISANE UVJETE JAVNOG POZIVA

Davatelj financijskih sredstava ustrojava Povjerenstvo za procjenu prijava (dalje: Povjerenstvo).

1. Programe u obrazovanju, kulturi i tehničkoj kulturi, razmatra povjerenstvo koje čini načelnik Općine kao predsjednik, zamjenik načelnika kao zamjenik predsjednika, te članovi Općinskog odbora za kulturu, odgoj i osnovno obrazovanje.
2. Programe u športu razmatra povjerenstvo koje čini načelnik Općine kao predsjednik, zamjenik načelnika kao zamjenik predsjednika, te članovi Općinskog odbora za šport.
3. Programe u djelatnostima zdravstva i socijalne skrbi te humanitarne djelatnosti razmatra povjerenstvo koje čini načelnik Općine kao predsjednik, zamjenik načelnika kao zamjenik predsjednika, te članovi Općinskog odbora za zdravstvenu zaštitu, socijalnu skrb i skrb o djeci.
4. Programe u djelatnostima skrbi o veteranima i dragovoljcima Domovinskog rata razmatra povjerenstvo koje čini načelnik Općine kao predsjednik, zamjenik načelnika kao zamjenik predsjednika, te članovi Općinskog odbora za brigu o hrvatskim braniteljima, obiteljima poginulih, umrlih i nestalih hrvatskih branitelja.

Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku.

Evaluacijski kriteriji podijeljeni su u nekoliko područja procjene. Svakom području procjene dodjeljuje se bodizmeđu 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

|  |  |
| --- | --- |
| **A. Institucionalna sposobnost prijavitelja/partnera** | **Bodovi (20)** |
| A.1 Ima li prijavitelj dovoljno iskustva i stručnog kapaciteta za provođenje planiranih aktivnosti projekata/programa (imaju li odgovarajuće sposobnosti i vještine za njegovo provođenje, te znanja o problemima koji se rješavaju ovim Natječajem)? | **1 - 5** |
| A.2 Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta? | **1 - 5** |
| A.3 Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta/programa)? | **1 - 5** |
| **A. ukupan broj bodova (maksimalan broj bodova 20)** |  |
| **B. Relevantnost projekta/programa** | **Bodovi (40)** |
| B.1 Koliko je projektni prijedlog relevantan u odnosu na ciljeve i prioriteta područja aktivnosti Javnog poziva (je li projekt/program u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih potpora)? | **1 - 5** |
| B.2 Jesu li ciljevi projekta/programa jasno definirani i realno dostižni? | **1 - 5** |
| B.3 Jesu li aktivnosti projekta/programa jasne, opravdane, razumljive i provedive? | **1 - 5** |
| B.4 Jesu li rezultati jasno određeni i hoće li aktivnosti dovesti do ostvarivanja rezultata? | **1 - 5** |
| B.5 Ima li projekt/program jasno definirane korisnike (broj, dob, spol i sl.)? Definira li i u kojoj mjeri projekt/program njihove probleme i potrebe? | **1 - 5** |
| B.6 Pridonosi li projekt/program i u kojoj mjeri rješavanju problema korisnika? | **1 - 5** |
| B.7 U kojoj mjeri su rezultati projekta/programa održivi? Jesu li kvalitetno osmišljeni mehanizmi upravljanja rizicima u provedbi programa ili projekta? | **1 - 5** |
| **B. ukupan broj bodova (maksimalan broj bodova 40)** |  |
| **C. Proračun (troškovi)** | **Bodovi (20)** |
| C.1 Jesu li troškovi projekta/programa realni u odnosu na određene rezultate i predviđeno vrijeme trajanja? \* | **(1 - 5**) **x 2** |
| C.2 Jesu li troškovi projekta usklađeni s planiranim aktivnostima projekta/programa? \*2 | **(1 - 5**) **x 2** |
| **C. ukupan broj bodova (maksimalan broj bodova 20)** |  |
| **D. Prednost u financiranju** | **Bodovi (20)** |
| D.1 Planira li prijavitelj u provedbu aktivnosti uključiti volontere (o čemu prilaže Izvješće o obavljenim uslugama ili aktivnostima organizatora volontiranja u 2015. | **1 - 5** |
| D.2 Hoće li udruge tijekom provedbe projekta/programa angažirati najmanje jednog stručnjaka odgovarajuće struke u određenom području (o čemu prilažu Izjavu o namjeri angažiranja osobe ili ugovor o radu, djelu, autoskom djelu)? | **1 - 5** |
| D.3 U projektno partnerstvo, osim obaveznog partnera, uključuju i dodatne partnere te je u prijavi jasno obrazložena uloga pojedinog partnera u provedbi programa/projekta. | **1 - 5** |
| D.4 Prijavljeni projekt/program predviđa nove ili tradicijske inicijative u zajednici | **1 - 5** |
| **D. ukupan broj bodova (maksimalan broj bodova 20)** |  |
| **UKUPNO (maksimalan broj bodova 100)** |  |

Svaki član Povjerenstva za ocjenjivanje programa/projekata samostalno ocjenjuje pojedine prijave udruga, upisujući svoja mišljenja o vrijednosti prijavljenih programa/projekata ocjenom od 1 do 5 za svako postavljeno pitanje u obrascu za procjenu i to za svaki pojedinačni program/projekt. Povjerenstvo za ocjenjivanje programa/projekata donosi privremenu bodovnu listu zbrajanjem pojedinačnih bodova ocjenjivača te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je program/projekt ostvario. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim, a financiranje će ostvariti samo onoliki broj najbolje ocijenjenih prijava čiji zatraženi iznos zajedno ne premašuje ukupni planirani iznos javnog poziva.

Programi/projekti koji prilikom postupka ocjenjivanja ne ostvare minimalno 50 bodova neće moći biti financirani kroz ovaj natječaj.

***Privremena lista odabranih projekata/programa za dodjelu sredstava***

Temeljem provedene procjene prijava koje su zadovoljile propisane uvjete javnog poziva, Povjerenstvo će sastaviti privremenu listu odabranih projekata / programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos javnog poziva. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata / programa za dodjelu sredstava.

#### (C) DOSTAVA DODATNE DOKUMENTACIJE I UGOVARANJE

Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata / programa za dodjelu sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Prije sklapanja ugovora prijavitelj je dužan potpisati Izjavu o nepostojanju dvostrukog financiranja te dostaviti dodatnu dokumentaciju.

**Dodatna dokumentacija koja će biti tražena prije potpisivanja ugovora:**

1. uvjerenje o nekažnjavanju (ne starije od 6 mjeseci)
2. izjava o nepostojanju dugovanja.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 7 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete javnog poziva, njegova prijava neće se razmatrati za postupak ugovaranja.

Rezervna lista odabranih projekata/programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata/programa.

Nakon provjere dostavljene dokumentacije, Povjerenstvo predlaže konačnu listu odabranih projekata/ programa za dodjelu sredstava na odlučivanje općinskom načelniku.

Za svaki odobreni projekt potpisuje se **ugovor o korištenju sredstava iz proračuna Općine Jelenje za 2022**. **godinu** s nositeljem projekta.

Ugovorom se uređuju međusobna prava i obveze udruge i Općine Jelenje (dinamika, visina, rok i način isplate potpore, rok izvršenja projekta/programa, način i dinamika izvješćivanja o provođenju projekta/programa i utrošku sredstava, obveza udruge u slučaju nenamjenskog trošenja sredstava, obveza vraćanja neutrošenih sredstava i slično).

Općina Jelenje će kontrolirati namjensko trošenje odobrenih sredstava na temelju opisnog i financijskog izvješća koja su udruge obvezne dostavljati Općina.

### 2.4 OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak procjene, biti će obaviješteni o donesenoj Odluci o dodjeli FINANCIJSKIH sredstava projektima/programima u sklopu javnog poziva. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Rezultati Javnog poziva biti će objavljeni na mrežnoj stranici Općine Jelenje, www.jelenje.hr .

Žalbe na natječajnu proceduru mogu se dostaviti u roku od 8 dana od dana objave rezultata.

1. Organizacija je upisana u Registar neprofitnih organizacija i vodi transparentno financijsko poslovanje (transparentnim financijskim poslovanjem, za potrebe ovoga Poziva, smatra se da je udruga dostavila FINA-i za potrebe Ministarstva financija minimalno godišnji račun prihoda i rashoda od 1. siječnja do 31. prosinca za godinu koja prethodi godini raspisivanja natječaja, bilancu i bilješke uz financijske izvještaje), u skladu s propisima o računovodstvu neprofitnih organizacija. [↑](#footnote-ref-1)